cyanic-selkie/wikianc huggingface dataset:
জিওফ রাবোন
অধিনায়কত্ব লাভ
দ্বিতীয় খেলায় নিউজিল্যান্ড তাদের ক্রিকেটের ইতিহাসের সর্বনিম্ন ২৬ রানের রেকর্ডসংখ্যক ইনিংস তোলে। এবারো তিনি দলের দ্বিতীয় সর্বোচ্চ রান সংগ্রাহক হওয়াসহ সর্বাধিক সময় ক্রিজে অবস্থান করেন ও ৫৩ মিনিটে ৭ রান সংগ্রহ করতে পেরেছিলেন। তবে উভয় খেলাতেই তার দল বিশাল ব্যবধানে পরাজিত হয়।
অবসর
১৯৫৪ সালে দক্ষিণ আফ্রিকার বর্ষসেরা ক্রিকেটার হিসেবে নামাঙ্কিত হন।
মৃত্যু
২০০৬-এর ১৯ জানুয়ারি ৮৪ বৎসর বয়সে নিউজিল্যান্ডের অকল্যান্ডে জিওফ রাবোনের দেহাবসান ঘটে।
মাইকেল সুশীল অধিকারী
মাইকেল সুশীল অধিকারী (১৪ জানুয়ারি ১৯২৪ - ১৫ জুলাই ১৯৯৭) হলেন বাংলাদেশের একজন প্রখ্যাত রাজনীতিবিদ, সমাজসেবক ও সাংস্কৃতিক ব্যক্তিত্ব। তিনি হুসাইন মুহাম্মদ এরশাদের বিশেষ উপদেষ্টা (প্রতিমন্ত্রীর পদমর্যাদায়) হিসাবে দায়িত্ব পালন করেছেন।
এলিজাবেথ কিহো
এলিজাবেথ সারা কিহো একজন লেখক এবং ইনস্টিটিউট অফ হিস্টোরিক্যাল রিসার্চ, লন্ডন বিশ্ববিদ্যালয়ের সিনিয়র রিসার্চ ফেলো। তিনি ২০০২ সালে লন্ডন বিশ্ববিদ্যালয় থেকে "দ্য ব্রিটিশ মিউজিয়াম: একটি জাতীয় প্রতিষ্ঠানের সাংস্কৃতিক রাজনীতি" বিষয়ে তার পিএইচডি অর্জন করেন।
নীলগিরি, ভারত
নীলগিরি (Nilagiri) ভারতের ওড়িশা রাজ্যের বালেশ্বর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে নীলগিরি শহরের জনসংখ্যা হল ১৪,৭৪৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে নীলগিরি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ক্যানিবাল করপস
right|200px|thumb| ক্যানিবাল করপস‌ ক্যানিবাল করপস একটি আমেরিকান ডেথ মেটাল ব্যান্ড যা ১৯৮৮ সালে গঠিত হয়। এই ব্যান্ড ১১টি স্টুডিও ও ১ টি লাইভ অ্যালবাম প্রকাশ করে। যদিও তেমন কোন মিডিয়ার প্রচারণা ছিল না, তারপরও তাদের প্রথম দু’টি অ্যালবাম প্রকাশের পর ব্যাপক আগ্রহ সৃষ্টি হয়। ক্যানিবাল করপসের অ্যালবাম বিক্রি সারা বিশ্বে ১ মিলিয়ন কপির বেশি ছাড়ায় ২০০৩ সালে যা তাদের সর্বকালের সর্বাধিক বিক্রিত ডেথ মেটাল ব্যান্ডের সম্মান এনে দেয়। ক্যানিবাল করপস স্লেয়ার, ডেথ, মরবিড এ্যাঞ্জেল প্রভূতি ব্যান্ড দ্বারা অনুপ্রাণিত একটি ব্যান্ড। এ ব্যান্ডের গানের কথা ও অ্যালবামের অঙ্গসজ্জা খুবই বিতর্কিত। অনেকবারই বিশ্বের বিভিন্ন দেশে তাদের সেন্সরবিহীন অ্যালবাম বিক্রি ও প্রদর্শন নিষিদ্ধ করা হয়েছে । সমালোচনার জবাবে ক্যানিবাল করপসের সদস্যরা বলেন: আমরা রাজনীতি নিয়ে গান করি না, আমরা ধর্ম নিয়ে গান করি না...... আমদের প্রতিটা গান ছোট গল্পের মতো, কেউ পছন্দ করলে এটাকে হরর ফিল্মে পরিণত করতে পারে। সতিকার অর্থে এটা এটুকুই মাত্র। এটা সত্যি যে আমরা ভূতের ছবি পছন্দ করি এবং আমরা চাই গানের কথাও তেমন হোক। হ্যাঁ এটা মানুষকে খুন করা সম্পর্কীত...তাই বলে আমরা খুন করাকে উৎসাহিত করছি না। এগুলি শুধু মাত্র কাল্পনিক গল্প। কেউ যদি আতঙ্কিত হয়ে পড়ে তবে তা হবে হাস্যকর।
গ্যাসের গতিতত্ত্ব
গ্যাসের গতিতত্ত্ব বা গ্যাসের আণবিক গতিতত্ত্ব(Kinetic theory) অনুযায়ী সব বস্তুই বহুসংখ্যক ক্ষুদ্র কণার (অণুর) সমন্বয়ে গঠিত। এই তত্ত্ব অনুযায়ী অণুগুলি সর্বদা অনিয়মিতভাবে গতিশীল। সতত গতিশীল এই কণাগুলির অনবরত পরস্পরের সঙ্গে ও ধারক পাত্রের দেওয়ালের সঙ্গে সংঘর্ষ হয়ে চলে। কোনো গ্যাসীয় ব্যবস্থায় কোন কোন অণু বর্তমান ও তাদের গতির ধারণা ব্যবহার করেই এই তত্ত্ব দিয়ে ওই ব্যবস্থার সমষ্টিগত ধর্মগুলি, যেমন চাপ, তাপমাত্রা, অথবা আয়তন ব্যাখা করা যায়। এককথায় এই তত্ত্বানুযায়ী স্থির বিকর্ষণ নয়, যা কিনা নিউটনের অনুমান ছিল, বরং বিভিন্ন গতিবেগে ছুটে চলা অণুগুলির মধ্যে সংঘর্ষই চাপের কারণ।
গ্যাসের কণাগুলির আয়তন খালি চোখে দেখা না গেলেও, পরাগরেণু অথবা ধূলিকণার বিক্ষিপ্ত গতি বা ব্রাউনীয় গতি, অণুবীক্ষণযন্ত্রে দেখা যায়। তা থেকে এটা জানা গেছে যে এই গতির উৎস পরাগরেণু অথবা ধূলিকণার ক্রমাগত সংঘর্ষ। ১৯০৫ খ্রীস্টাব্দে অ্যালবার্ট আইনস্টাইন গতিতত্ত্বের এই পরীক্ষামূলক প্রমাণ প্রকাশ করেন। এটিকেই পরমাণু ও অণুর অস্তিত্বের স্বপক্ষের প্রমাণ হিসেবেও গণ্য করা হয়।
স্বতঃসিদ্ধ
thumb|right|200px| আদর্শ পারমাণবিক গ্যাসের [[তাপমাত্রা তার গতিশীল অণুগুলির গড় গতিশক্তির পরিমাপ। ছবিতে ১৯৫০ বায়ুমণ্ডলীয় চাপে হিলিয়াম অণুর আপেক্ষিক অবস্থান দেখানো হয়েছে। ঘরের তাপমাত্রায় এই অণুগুলির কিছু নির্দিষ্ট গড় দ্রুতি আছে (যা ছবিতে প্রায় ১০১২ গুণ কমিয়ে দেখান হয়েছে)।]] আদর্শ গ্যাসের তত্ত্বে নিম্নলিখিত পূর্বধারণাগুলি ধরে নেওয়া হয়:
এই ক্ষেত্রে অগ্রগতির সাথে সাথে এই অনুমানগুলি অনেকাংশে শিথিল করা সম্ভব হয়েছে। বর্তমান অনুমানগুলি বোল্টজ়ম্যান সমীকরণের ওপর ভর করেই বলা হয়। এই অনুমানগুলির সাহায্যে একটি মোটামুটি ঘন গ্যাসের ধর্মগুলি যথাযথভাবে ব্যাখা করা যায়। এর মধ্যে আবশ্যক অনুমানটি হল কণাবাদী তত্ত্বের অনুপস্থিতি ও স্থূল ধর্মগুলির কম পরিবর্তনের হার। চাপ ও তাপমাত্রাকে সংখ্যাঘনত্বের উচ্চঘাতে প্রসারণের জন্যে ভিরিয়াল প্রসারণ ব্যবহৃত হয়। (অসম্পূর্ণ নিবন্ধ)
দিউ জেলা
দিউ জেলা (পর্তুগিজ: ডিস্ট্রিটো দে দিউ) ভারতের কেন্দ্রশাসিত অঞ্চল দাদরা ও নগর হাভেলি এবং দমন ও দিউ য়ের তিনটি জেলার অন্যতম । জেলাটি দিউ দ্বীপ এবং ভারতের মূল ভূখণ্ডে দুটি ছোট ছিটমহল দ্বারা গঠিত। জেলা সদর দিউ । এটি দেশের নবমতম জনবিরল জেলা (৬৪০টি জেলার মধ্যে)
ইতিহাস
জেলাটি ঐতিহাসিকভাবে গুজরাতের সৌরাষ্ট্র অঞ্চলের অংশ ছিল.
১৯৬১ সালের ১৯ ডিসেম্বর ভারত কর্তৃক এর অধিগ্রহণের আগ পর্যন্ত এটি পর্তুগালের একটি উপনিবেশ ছিল।১৯৬১ থেকে ১৯৮৭ পর্যন্ত এটি ভারতের কেন্দ্রশাসিত অঞ্চল গোয়া, দমন ও দিউয়ের অংশ ছিল। ১৯৮৭ সালে, এটি দমন ও দিউতে নবনির্মিত কেন্দ্রশাসিত অঞ্চলটির একটি অংশে পরিণত হয়েছিল। ২০২০ সালের জানুয়ারিতে, জেলাটি দাদরা ও নগর হাভেলি এবং দমন ও দিউ-র নতুন কেন্দ্রশাসিত অঞ্চলের অংশ হয়ে যায়।
ভূগোল
দিউ জেলার মোট আয়তন ।
এটি দিউ দ্বীপ এবং মূল ভূখণ্ডের একটি অংশ (ঘোঘলা উপদ্বীপ) নিয়ে গঠিত। দিউ দ্বীপের ২০ কিলোমিটার পূর্বে সিম্বরের ছোট অঞ্চল মূল ভূখন্ডে রয়েছে।
দিউ দ্বীপ
দিউ দ্বীপেই দিউ শহরটি অবস্থিত। এখানে দিউ য়ের রাচীন দুর্গটিও অবস্থিত।
মূল ভূখন্দ
মূল ভূখন্দে গির সোমনাথ জেলার সীমান্তে ঘোঘলা গ্রামটিও দিউয়ের অংশ।
জনমিতি
২০১১ সালের জনগণনা অনুযায়ী দিউ জেলার জনসংখ্যা ৫২,০৭৪ জন, যা প্রায় সেন্ট কিটস এবং নেভিস. দেশের জনসংখ্যার সমান।জনসংখ্যার বিচারে এটি ভারতের ৬৪০টি জেলার মধ্যে ৬৩১ তম স্থান অধিকার করে, অর্থাত এটি নবম জনবিরল জেলা। জেলাটির জনসংখ্যার ঘনত্ব. ২০০১-২০১১ এর দশকে জনসংখ্যা বৃদ্ধির হার ছিল ১৭.৭৩%. দিউয়ের লিঙ্গানুপাত প্রতি ১০০০ জন পুরুষে ১০৩০ জন মহিলা এবং এখানকার সাক্ষরতার হার এর ৮৩.৩৬%.
পর্যটন
দিউতে রয়েছে পর্তুগিজ রীতির স্থাপত্য সহ বিভিন্ন প্রাচীন স্থাপনা এবং স্মৃতিস্তম্ভ । দিউয়ের নিকটতম রেলওয়ে জংশনটি ভেরাবাল, যা দিউ থেকে ৯০ কিলোমিটার দূরে। মুম্বই, আহমেদাবাদ, পুনে, জবলপুর (মধ্য প্রদেশ), দ্বারকা এবং তিরুবনন্তপুরমের মতো প্রধান শহরগুলি সরাসরি ভেরওয়াল রেলওয়ে স্টেশনের সাথে যুক্ত। দেলওয়াদা দিউ থেকে 8 কিলোমিটার দূরে।
তথ্যসূত্র
Diu district
বড় ধলাকপাল রাজহাঁস
বড় ধলাকপাল রাজহাঁস (বৈজ্ঞানিক নাম: Anser albifrons) বা সাদাকপাল রাজহাঁস Anatidae (অ্যানাটিডি) গোত্র বা পরিবারের অন্তর্গত Anser (আন্সের) গণের অন্তর্ভুক্ত এক প্রজাতির বড় আকারের রাজহাঁস। পাখিটি ইউরোপ ও উত্তর আমেরিকার আবাসিক পাখি হলেও শীতকালে বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে পরিযান করে। ১৯৯৩ সালে ঢাকা বিভাগের আরিচায় একবারমাত্র এই পাখিটি রেকর্ড করা হয়েছে। বড় ধলাকপাল রাজহাঁস বৈজ্ঞানিক নামের অর্থ সাদাকপাল রাজহাঁস (লাতিন: anser = রাজহাঁস, albus = সাদা, frons = কপাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৫ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বড় ধলাকপাল রাজহাঁস আকারে ছোট ছোট ধলাকপাল রাজহাঁসের (A. erythropus) সাথে ঘনিষ্ঠভাবে সম্পর্কিত। এই প্রজাতিটির ঠোঁটের উপরিভাগে একটি বিশেষ সাদা ছোপ থাকার কারণে এর এমন নাম হয়েছে। এছাড়া এর আরেকটি বিশেষ বৈশিষ্ট্য হল দেহতলে (বিশেষত পেটে) সাদার উপর অনিয়মিত কালো কালো দাগ। এ কারণে উত্তর আমেরিকায় এ প্রজাতিটিকে অনেকসময় আঁশটেপেট (Specklebelly) নামে ডাকা হয়।
বোরিভালি রেলওয়ে স্টেশন
বোরিভালি স্টেশন ( কোড: BO ( শহরতলি ) / BVI ( প্রধান লাইন )) হল মুম্বাই শহরতলির রেলওয়ে নেটওয়ার্কের পশ্চিম লাইনের একটি রেলওয়ে স্টেশন এবং একটি বহির্গামী স্টেশন। এটি বোরিভালি শহরতলির পরিবেশন করে।
বোরিভালি রেলওয়ে স্টেশন মুম্বই শহরতলি রেল সিস্টেমের সমস্ত ধীর, আধা-দ্রুত এবং দ্রুতগামী ট্রেনের জন্য একটি টার্মিনাস। এটি মুম্বাই ছেড়ে যাওয়ার আগে পশ্চিম রেলওয়েতে সমস্ত মেল এবং এক্সপ্রেস ট্রেনের জন্য চূড়ান্ত শহর-সীমা স্টপ হিসাবেও কাজ করে। ২০০৬ সাল পর্যন্ত, হারবার লাইনকে বোরিভালি পর্যন্ত প্রসারিত করার পরিকল্পনা ছিল, এবং রেলস্টেশনে সম্প্রসারণের পরিকল্পনা সম্পূর্ণ বাষ্পে রয়েছে।
প্রতিদিন প্রায় ২.৮৭ লক্ষ (২৮৭,০০০) যাত্রী বোরিভালি স্টেশন ব্যবহার করে  এবং এটি মুম্বাইয়ের পশ্চিম শহরতলির লাইনের ব্যস্ততম স্টেশন। বোরিভালি ব্যবহারকারী যাত্রীর সংখ্যা অন্যান্য স্টেশনগুলির তুলনায় অনেক বেশি কারণ পার্শ্ববর্তী স্টেশনগুলির অনেক যাত্রী সেখানে ট্রেন ধরতে যায় কারণ দহিসার, কান্দিভালি বা মালাডের মতো স্টেশনগুলি থেকে লোকাল ট্রেনে চড়া অসম্ভব৷
প্ল্যাটফর্ম
যাত্রীদের সুবিধার্থে পশ্চিম রেলওয়ে বোরিভালি স্টেশনের প্ল্যাটফর্ম নম্বর পরিবর্তন করার সিদ্ধান্ত নিয়েছে। অভিন্নতা বজায় রাখার জন্য প্ল্যাটফর্মগুলিকে এখন পশ্চিম থেকে পূর্বে নম্বর দেওয়া হয়েছে। পরিবর্তনগুলি ৪ জুন ২০১৭ থেকে কার্যকর হয়েছে।
জুলাই ২০১১ পর্যন্ত, স্টেশনে ৯টি প্ল্যাটফর্ম রয়েছে এবং ৪ জুন ২০১৭ পর্যন্ত প্ল্যাটফর্ম নম্বর পুনঃনম্বর করার পর এই প্ল্যাটফর্মগুলি যে ট্রেনগুলি পরিচালনা করে তা নিম্নরূপ:
১ম এবং ২য় প্ল্যাটফর্ম হল টার্মিনাল প্ল্যাটফর্ম।
ইতিহাস
বোরিভালিকে এমন একটি স্টেশন হিসাবে উল্লেখ করা হয়েছে যেখানে BB&CI-এর প্রথম নিয়মিত শহরতলির ট্রেন পরিষেবা বন্ধ হয়ে গিয়েছিল। তারপর, এটি 'বেরেউলা' নামে পরিচিত ছিল। এই ট্রেন সার্ভিসটি ১২ এপ্রিল, ১৮৬৭ সালে উদ্বোধন করা হয়েছিল।
মধ্য ইউরোপীয় গ্রীষ্মকালীন সময়
কেন্দ্রীয় ইউরোপীয় গ্রীষ্মকালীন সময় (সিইএসটি) হল ইউরোপীয় দেশসমূহের গ্রীষ্মকালে পালনকৃত দিবালোক সংরক্ষণ সময়ের প্রমাণ ঘড়ির সময় যা কেন্দ্রীয় ইউরোপীয় সময় (ইউটিসি +০১:০০) পালনকারী দেশসমূহ বাকি বছর পালন করে থাকে। এটি ইউটিসি+০২:০০ এর সাথে সম্পর্কিত, যা কেন্দ্রীয় আফ্রিকার সময়, দক্ষিণ আফ্রিকার প্রমাণ সময় এবং রাশিয়ার কালিনিনগ্র্যাড সময়ের সমান।
নামসমূহ
কেন্দ্রীয় ইউরোপীয় গ্রীষ্মকালীন সময়ের অন্য নামসমূহ হল মধ্য ইউরোপীয় গ্রীষ্মকালীন সময় (এমইএসটি), মধ্য ইউরোপীয় দিবালোক সংরক্ষণ সময় (সিইডিটি), এবং ব্রাভো সময় (ন্যাটো ফনেটিক বর্ণমালার দ্বিতীয় অক্ষর)।
পালনকৃত সময়কাল
১৯৯৬ সাল থেকে মার্চ মাসের শেষ রবিবারে থেকে অক্টোবরের শেষ রবিবারে ইউটিসি+১:০০ এর মধ্যে ইউরোপীয় গ্রীষ্মকালীন সময় পালন করা হয়; যা ১৯৯৬ সালের পূর্বে ইউরোপীয় ইউনিয়ন জুড়ে এই নিয়ম ছিল না।
ব্যবহার
নিম্নলিখিত দেশসমূহ এবং অঞ্চলসমূহের কেন্দ্রীয় ইউরোপীয় গ্রীষ্মকালীন সময় ব্যবহার করে।
১৯৯৩–১৯৯৫ এবং তে ১৯৯৮–১৯৯৯ সাল পর্যন্ত সিইডিটি ব্যবহার করা হয়েছিল।
মরবিড এ্যাঞ্জেল
right|200px|thumb| মরবিড এ্যাঞ্জেল‌ মরবিড এ্যাঞ্জেল আমেরিকার ফ্লোরিডা ভিত্তিক একটি আমেরিকান ডেথ মেটাল ব্যান্ড। ব্যান্ডটি পসেসড, ওবিচুয়ারি, ডেথ,ডিসাইড, ক্যানিবাল করপস প্রভৃতি ব্যান্ডদের মতো ডেথ মেটাল ধারার সঙ্গীতের মান ও আদর্শ নিধারণে এবং ডেথ মেটালকে থ্রাশ মেটাল ধারার সঙ্গীত থেকে আলাদা করতে গুরুত্বপূর্ণ ভূমিকা পালন করে। ব্যান্ডটি ১৮৮৩ সালে গঠিত হয়। মরবিড এ্যাঞ্জেল তৃতীয় সর্বাধিক বিক্রিত ডেথ মেটাল ব্যান্ড। তাদের অ্যালবাম কোভেনান্ট শুধুমাত্র আমেরিকাতেই ১,২৭,০০০ কপি বিক্রি হয়।
র‍্যান্ডি নিউম্যান
র‍্যান্ডল স্টুয়ার্ট নিউম্যান (জন্ম ২৮ নভেম্বর ১৯৪৩) একজন মার্কিন গায়ক-গীতিকার, সঙ্গীত সমন্বয়ক ও সুরকার। তিনি তার দক্ষিণাঞ্চলীয় গায়কী, প্রারম্ভিক আমেরিকানা-প্রভাবিত গান (ব্যঙ্গধর্মী গীতসমৃদ্ধ) এবং বিভিন্ন চলচ্চিত্রের সুরের জন্য বিখ্যাত। রেকর্ডিং শিল্পী হিসেবে তার সবচেয়ে জনপ্রিয় গান হল "শর্ট পিপল" (১৯৭৭), "আই লাভ এল.এ." (১৯৮৩), এবং "ইউ'ভ গট আ ফ্রেন্ড ইন মি" (১৯৯৫)। অন্য শিল্পীরাও তার "মামা টোল্ড মি নট টু কাম" (১৯৬৬), "আই থিংক ইট্‌স গোয়িং টু রেইন টুডে" (১৯৬৮) ও "ইউ ক্যান লিভ ইয়োর হ্যাট অন" (১৯৭২) গানের কভার সংস্করণ দিয়ে অধিকতর সফলতা অর্জন করেছেন।
লস অ্যাঞ্জেলেসে হলিউড চলচ্চিত্র সুরকারদের পরিবারে জন্মগ্রহণকারী নিউম্যান ১৭ বছর বয়স থেকে গান রচনা শুরু করেন। তিনি দ্য ফ্লিটউডস, চিলা ব্ল্যাক, জিন পিটনি ও অ্যালান প্রাইস সেটদের জন্য জনপ্রিয় কিছু গান লিখেন। ১৯৬৮ সালে একক শিল্পী হিসেবে র‍্যান্ডি নিউম্যান অ্যালবাম দিয়ে তার আনুষ্ঠানিক অভিষেক ঘটে। নিউম্যানের চারটি চলচ্চিত্রের বাইরের সুরকৃত অ্যালবাম ইউএস শীর্ষ ৪০ তালিকায় স্থান পায়, সেগুলো হল সেইল অ্যাওয়ে (১৯৭২), গুড ওল্ড বয়েজ (১৯৭৪), লিটল ক্রিমিনালস (১৯৭৭), ও হার্পস অ্যান্ড অ্যাঞ্জেলস (২০০৮)।
নিউম্যান শ্রেষ্ঠ মৌলিক সুর ও শ্রেষ্ঠ মৌলিক গান বিভাগে ২২টি একাডেমি পুরস্কারের মনোনয়ন অর্জন করেছেন এবং শ্রেষ্ঠ মৌলিক গান বিভাগে দুটি পুরস্কার অর্জন করেন। ফলে তিনি একাডেমি পুরস্কারের সর্বাধিক মনোনয়ন গ্রহীতা পরিবারের একজন। তিনি তিনটি এমি পুরস্কার, সাতটি গ্র্যামি পুরস্কার এবং রেকর্ডিং একাডেমি থেকে গভর্নর্স অ্যাওয়ার্ড অর্জন করেছেন। ২০০৭ সালে ওয়াল্ট ডিজনি কোম্পানি তাকে ডিজনি কিংবদন্তি হিসেবে সম্মানিত করে। ২০০২ সালে সংরাইটার্স হল অব ফেম এবং ২০১৩ সালে রক অ্যান্ড রোল হল অব ফেমে তার নাম অন্তর্ভুক্ত করা হয়।
প্রারম্ভিক জীবন
র‍্যান্ডি নিউম্যান ১৯৪৩ সালের ২৮শে নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেসে এক ইহুদি পরিবারে জন্মগ্রহণ করেন। তার পিতা আরভিং জর্জ নিউম্যান (১৯১৩-১৯৯০) এবং মাতা অ্যাডেল "ডিক্সি" (বিবাহপূর্ব ফুকস/ফক্স; ১৯১৬-১৯৮৮)। তার পিতামহ ও পিতামহী রাশিয়া থেকে মার্কিন যুক্তরাষ্ট্রে অভিবাসিত হয়ে এসেছিলেন। তার চাচা অ্যালফ্রেড নিউম্যান, এমিল নিউম্যান ও লাইওনেল নিউম্যান সুরকার ছিলেন, এবং চাচাতো ভাই ডেভিড নিউম্যান ও টমাস নিউম্যান এবং চাচাতো বোন মারিয়া নিউম্যানও সুরকার।
তিনি ১১ বছর বয়স পর্যন্ত লুইজিয়ানার নিউ অর্লিন্সে বসবাস করেন। এরপর তিনি লস অ্যাঞ্জেলেসে ফিরে আসেন এবং সেখানে ইউনিভার্সিটি হাই স্কুলে পড়াশোনা করেন। তিনি ক্যালিফোর্নিয়া বিশ্ববিদ্যালয়, লস অ্যাঞ্জেলেসে সঙ্গীত বিষয়ে অধ্যয়ন করেন, কিন্তু স্নাতক সম্পন্ন করার এক বছর পূর্বে বিশ্ববিদ্যালয় ত্যাগ করেন।
হুয়ান হোসে রিতনের
হুয়ান হোসে রিতনের (Juan José Rithner, ; ৩ নভেম্বর ১৮৮৯ – ২৩ আগস্ট ১৯৬০; হুয়ান রিতনের নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পোর্তেনিয়ো এবং আর্জেন্টিনা জাতীয় দলের হয়ে গোলরক্ষক হিসেবে খেলেছিলেন।
ব্যক্তিগত জীবন
হুয়ান হোসে রিতনের ১৮৮৯ সালের ৩রা নভেম্বর তারিখে আর্জেন্টিনার বারাদেরোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬০ সালের ২৩শে আগস্ট তারিখে, আর্জেন্টিনার বুয়েনোস আইরেসে ৭০ বছর বয়সে তিনি মৃত্যুবরণ করেছেন।
রাভা হাজং স্বায়ত্তশাসিত পরিষদ
রাভা হাসং স্বায়ত্তশাসিত পরিষদ অসমের একটি স্বায়ত্তশাসিত অঞ্চলের পরিষদ। রাভা জনগোষ্ঠীর উন্নয়ন এবং স্বায়ত্বশাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।
ইতিহাস
পরিষদের মুখ্য কাৰ্যালয় গোয়ালপাড়া জেলার দুধনৈ শহরে অবস্থিত।
কামরূপ জেলার রাণীর থেকে গোটা গোয়ালপাড়া জেলা নিয়ে রাভা হাসং স্বায়ত্তশাসিত পরিষদ গঠিত। এই অঞ্চলে বসবাস করা রাভা জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।
এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।
মরিস লারকিন
মরিস জেএম লারকিন (১৯৩২ - ২০০৪) একজন ইংরেজ ইতিহাসবিদ ছিলেন, যিনি আধুনিক ফ্রান্সের ইতিহাসে বিশেষজ্ঞ ছিলেন। ১৯৭৬ এবং ১৯৯৯ এর মধ্যে তিনি এডিনবার্গ বিশ্ববিদ্যালয়ের ইতিহাসের রিচার্ড পেরেস চেয়ারে অধিষ্ঠিত ছিলেন। লারকিন রয়্যাল হিস্টোরিক্যাল সোসাইটির একজন সভ্যও ছিলেন।
ইন দ্য নেম অব দ্য ফাদার (চলচ্চিত্র)
ইন দ্য নেম অব দ্য ফাদার (In the Name of the Father) হল জিম শেরিডান পরিচালিত জীবনীমূলক আদালত নাট্য চলচ্চিত্র। এটি ১৯৭৪ সালে গিল্ডফোর্ড পাব বোমা বিস্ফোরণের সাথে জড়িত চারজনের বিরুদ্ধে ভুল রায় নিয়ে নির্মিত। গেরি কনলনের আত্মজীবনী প্রোভড ইনোসেন্ট: দ্য স্টোরি অব গেরি কনলন অব দ্য গিল্ডফোর্ড অবলম্বনে চলচ্চিত্রটির চিত্রনাট্য লিখেছেন টেরি জর্জ ও জিম শেরিডান।
চলচ্চিত্রটি সমালোচকদের নিকট থেকে ইতিবাচক পর্যালোচনা অর্জন করে, এবং সাতটি বিভাগে একাডেমি পুরস্কারের মনোনয়ন লাভ করে, তন্মধ্যে রয়েছে শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ অভিনেতা, শ্রেষ্ঠ পার্শ্ব অভিনেতা ও শ্রেষ্ঠ পার্শ্ব অভিনেত্রী।
নির্মাণ
গেরি কনলন চরিত্রের প্রস্তুতি হিসেবে ড্যানিয়েল ডে-লুইস ৫০ পাউন্ড ওজন কমান। কনলনের চিন্তা-ভাবনা ও অনুভূতি সম্পর্কে জানতে তিনি তিন দিন ও রাত জেলে কাটান। একদল ডাকাত তাকে রাতে ঘুমাতে দেয়নি, তারা রাতে প্রতি দশ মিনিট অন্তর অন্তর টিনের পেয়ালা দিয়ে দরজায় আঘাত করত, এরপর তিনটি ভিন্ন সত্যিকার বিশেষ শাখা অফিসার নয় ঘণ্টা তাকে জিজ্ঞাসাবাদ করে। এছাড়া তিনি সেটে ও সেটের বাইরে বেলফাস্টের কথ্য ভাষা ব্যবহার করতেন।
এক সাক্ষাৎকারে ডে-লুইস বলেন যে তিনি এইসব করেছিলেন এটা জানতে যে "কীভাবে আমি বুঝবো কেন একজন নিরপরাধ ব্যক্তি এইরকম একটি স্বীকারোক্তিতে স্বাক্ষর করেন এবং তার নিজের জীবন ধ্বংস করেন।"
হাফ অব আ ইয়েলো সান
হাফ অব আ ইয়েলো সান (Half of a Yellow Sun) নাইজেরীয় লেখক চিমামান্ডা এনগোজি আডিচি রচিত একটি উপন্যাস। ২০০৬ সালে লন্ডনের ফোর্থ এস্টেট থেকে প্রকাশিত বইটিতে ওলানা, উগউ, ও রিচার্ড নামক চরিত্রের দৃষ্টিকোণ থেকে বায়াফ্রান যুদ্ধের গল্প বর্ণিত হয়েছে।
২০০৭ সালে হাফ অব আ ইয়েলো সান কল্পকাহিনীতে উইমেন্স পুরস্কার অর্জন করে। ২০১৯ সালে দ্য গার্ডিয়ান-এর ২০০০ সাল পরবর্তী সেরা বইয়ের তালিকায় ১০ম স্থান লাভ করে এবং বিবিসি নিউজ-এর ১০০ "সবচেয়ে অনুপ্রেরণাদায়ী" উপন্যাসের তালিকায় তালিকাভুক্ত হয়।
টিকল কক ব্রিজ
alt=Narrow lane between two high brick walls leading to a tunnel under a railway bridge.|thumb|250x250px|১৮৯০ সালের আসল কাঠামো। টিক্‌ল কক্‌ ব্রীজ ইংল্যান্ডের ক্যাসেলফোর্ডে, ইয়োর্ক এন্ড নর্থ মিডল্যান্ড রেলওয়ে নির্মিত ইয়োর্ক ও নরম্যানটনের মধ্যকার রেলওয়ে লাইনের নিচে একটি পথচারী চলাচলের সুড়ঙ্গপথ। ১৮৯০ সালে নির্মিত পথটি এখন শহরের প্রধান আবাসিক এলাকাকে কার্লটন লেনের শপিং সেন্টারের সাথে যুক্ত করেছে এবং প্রতি সপ্তাহে ৫০,০০০ পথচারী এটি ব্যবহার করে। শপিং সেন্টারের ব্যবস্থাপকের বর্ণনা মত "ছোট, সরু, খুব নিচু ও অন্ধকার" এবং "ভিতরে হাঁটার জন্য ভীতিকর" প্রকৃত ভিক্টোরিয়ান কাঠামোটি গ্রামীণ পুনরুদ্ধার পরিকল্পের অংশ হিসাবে ২০০৮ সালে প্রতিস্থাপিত হয়।
হাফ অব আ ইয়েলো সান
উপযোগকরণ
নাট্যকার বিয়ি বান্ডেলে এই উপন্যাসের চলচ্চিত্র উপযোগী চিত্রনাট্য রচনা করেন। ২০১৩ সালে টরন্টো আন্তর্জাতিক চলচ্চিত্র উৎসবে চলচ্চিত্রটি উদ্বোধনী প্রদর্শনী অনুষ্ঠিত হয় এবং ২০১৪ সালে বিশ্বব্যাপী মুক্তি পায়। এই চলচ্চিত্রে প্রধান চরিত্রে অভিনয় করেন চুয়াটেল এজিওফর এবং ট্যান্ডি নিউটন।
টিকল কক ব্রিজ
প্রতিস্থাপিত ব্রীজটির প্রাথমিক নাম দেওয়া হয়েছিল টাইটেল কট। পঞ্চাশোর্ধ্ব স্থানীয় সদস্য বিশিষ্ট একটি দলের আপত্তির মুখে, ওয়েকফিল্ড কাউন্সিল তার সিদ্ধান্ত পরিবর্তন করেছিল এবং আসল নাম টিক্‌ল কক্‌ লেখা একটি নামফলক স্থাপন করেছিল।
শব্দপ্রকরণ
কক্‌ শব্দটি ১৬১৮ সালে পুরুষাঙ্গের অশ্লীল ব্যবহার হিসাবে নথিভুক্ত হয়েছিল, সম্ভবত শব্দটির অন্যতম আরেকটি অর্থ "তরল চলাচলের পথ হিসাবে ব্যবহৃত ছোট নল"থেকে শব্দটি পাওয়া। এলাকার কাজ অথবা এলাকায় ঘটা কাজের প্রতিফলন করে, এলাকার এমন নাম দেওয়া একসময় ইংল্যান্ডে খুব সাধারণ ঘটনা ছিল। স্থানীয় ইতিহাসবিদ ব্রিয়ান লুইস বিশ্বাস করেন যে, সম্ভবত ১৯ শতকের শেষ বা ২০ শতকের শুরুতে স্থানীয়রা ব্রীজের নামের যে ব্যাখ্যাঃ "সুড়ঙ্গপথ" দিয়েছিল তা যেকোন "বানর দৌড়ের" মত কাজ করতো, যেখানে আপনি ছেলে বন্ধু বা মেয়ে বন্ধু পাবার জন্য উপর-নিচ প্যারেড করেন।
প্রতিস্থাপন
alt=Path to a tunnel in the distance, running beside construction work.|left|thumb|পূর্বনির্মিত সুড়ঙ্গ স্থাপিত এবং বাহ্যরুপ উন্নয়নের জন্য অপেক্ষমাণ (২০০৫)। নতুন সুড়ঙ্গ পথটি ব্রিয়ান লুইস ও শিল্পী মার্টিন রিচম্যানের সহযোগিতায় ডিএসডিএইচএ এর স্থপতি ডেবোরা সন্ট ও স্যাম পটার নকশা করেছিলেন। প্রকল্পের তহবিল যোগান দিয়েছিল যৌথভাবে ওয়েকফিল্ড কাউন্সিল, দ্য নেইবারহুড রেনেওয়াল ফান্ড, নেটওয়ার্ক রেল এবং দি আর্ট কাউন্সিল, ইয়োর্কশায়ার।
২০০৩ সালে একটি প্রতিযোগিতার পরে, নকশা ও পরিকল্পনার কাজ চলে ২০০৭ পর্যন্ত। ডিসেম্বর, ২০০৫-এ জেমস ওয়েমিক অ্যাসোসিয়েটের নির্মাণ প্রকৌশলীরা আসলটির চেয়ে দ্বিগুণ চওড়া ও উঁচু, পূর্বে নির্মিত কংক্রিট টানেল দিয়ে ভিক্টোরিয়ান সুড়ঙ্গপথটি প্রতিস্থাপন করেছিল। যেহেতু  সুড়ঙ্গপথের উপর ভর দেওয়া চলন্ত রেলওয়ে লাইনের নিচে কাজ করতে হয়েছিল, এমনভাবে কাজের পরিকল্পনা করা হয়েছিল যাতে ট্রেন চলাচলে নূন্যতম বিঘ্ন ঘটে; লাইনটি কেবলমাত্র দুইদিন-২০০৫ এর বড়দিন ও বড়দিনের পরের দিন বন্ধ রাখতে হয়েছিল। ২০০৮ সালে উন্নত আলোকসজ্জা,নতুন সবুজ ভূমি এবং সন্ধ্যায় সূর্য দেখা যায়,  দক্ষিণ-পশ্চিমমুখী এমন কৌণিক বসার জায়গার ব্যবস্থা করে ব্রীজের চারপাশের পরিবেশের উন্নয়ন করা হয়েছিল। রিচম্যান আলোকসজ্জার কাজ করেছিলেন এবং সুড়ঙ্গের বর্ণিল ইতিহাসের পরোক্ষ উল্লেখ হিসাবে, নকশাকারীরা সুড়ঙ্গের দেয়ালে ঘন লাল গুচ্ছ উপাদানের আস্তর দেওয়ার সিদ্ধান্ত নিয়েছিলেন।
২০১১ সালে প্রস্তাবিত ক্যাসেলফোর্ড পুনরুদ্ধার প্রকল্পের বারোটি উপাদানের মধ্যে সুড়ঙ্গপথ প্রতিস্থাপন একটি। আগস্ট-সেপ্টেম্বর ২০০৮-এ চ্যানেল ফোর প্রচারিত চার পর্বের টেলিভিশন ধারাবাহিক, কেভিন ম্যাকক্লাউড এন্ড দ্যা বিগ টাউন প্ল্যানে এটিকে দেখানো হয়েছিল।
নামকরণের বিতর্ক
alt=Oval metal plaque fixed to a wall.|thumb|নতুন ব্রীজ উদ্বোধনের স্মৃতি বাঁচিয়ে রাখা ফলক। কাউন্সিল নতুন সুড়ঙ্গপথের নাম টাইটেল কট রাখার সিদ্ধান্ত নিয়েছিল,যে পদক্ষেপে স্থানীয় অধিবাসীরা আতঙ্কিত হয়েছিল। দ্য ক্যাসেলফোর্ড এরিয়া ভয়েস ফর এলডার্লি,পঞ্চাশোর্ধ্ব লোকের একটি দল টি্ক্‌ল কক্‌ নাম ফিরিয়ে আনার জন্য প্রচার অভিযান আয়োজন করেছিল। দলটির সভাপতি মার্গারেট শিলিটোর বক্তব্য সংবাদপত্রে উদ্ধৃত হয়েছিল,"পুরানো নাম-ফলকটি ভুল ছিল,এতে ভুল নাম ছিল এবং এটা আমাদের আহত করেছিল"। ব্রিয়ান লুইস এর বক্তব্য উদ্ধৃত হয়েছিল"আমি মনে করি আমাদের কখনই উচিত হবে না নাম পরিবর্তন করা এবং এর পিছনে টিক্‌ল কক্‌ এর পরিষ্কার বক্তব্য আছে"।একটি জনসমাবেশ অনুষ্ঠিত হয়েছিল যাতে সংখ্যাগরিষ্ঠ লোক পুরানো নাম ফিরিয়ে আনার পক্ষে ভোট দিয়েছিল, এ সিদ্ধান্ত কিংবদন্তি টি্ক্‌ল ব্রীজ লেখা নামফলক দিয়ে ব্রীজের নামফলক প্রতিস্থাপন করতে কাউন্সিলকে রাজি করিয়েছিল।
তথ্যসূত্র
টীকা
উদ্বৃতি
গ্রন্থপঞ্জি
নারীর ইতিহাস
থাম্ব|মহিলাদের ইতিহাস সম্পর্কে নিবন্ধগুলিতে যেগুলি গুরুত্বপূর্ণ অবদান তৈরি করে বা দেয় তাদের জন্য এটি হ'ল মহিলা ইতিহাস বার্নস্টার নারীর ইতিহাস হল এমন এক ধরনের শিক্ষা যেখানে নারীরা ইতিহাসে কি ভূমিকা পালন করেছেন এবং কোন উপায়ে তা করেছেন তা বিবৃত হয়। লিপিবদ্ধ ইতিহাসে নারীর অধিকার আদায়ের ইতিহাস, একক এবং দলগতভাবে ইতিহাসে নারীদের গুরুত্ব পর্যালোচনা, এবং তাদের উপর ঐতিহাসিক ঘটনাবলীর প্রভাব এই শিক্ষার অন্তর্ভুক্ত। নারীর ইতিহাস শিক্ষায় দেখা যায় অনেক রেকর্ড পাওয়া যায় না বা তাদের অবদান এবং তাদের উপর ঐতিহাসিক ঘটনাবলীর প্রভাব উপেক্ষা করা হয়। ফলে নারীর ইতিহাসে অনেক ক্ষেত্রেই সংশোধনের প্রয়োজনীতা দেখা যায়।
পাণ্ডিত্যের প্রায় সবগুলো কেন্দ্রই যুক্তরাষ্ট্র এবং ব্রিটেনে, যেখানে নারীবাদের দ্বিতীয় তরঙ্গ সমর্থনকারী ইতিহাসবেত্তারা সামাজিক ইতিহাসের নতুন প্রগতি দ্বারা প্রভাবিত হয়েছেন। নারী স্বাধীনতায় সক্রিয় কর্মীরা নারীদের অভিজ্ঞতালব্ধ অসমতা ও নিপীড়ন নিয়ে আলোচনা ও বিশ্লেষণ করে থাকেন। তারা মনে করেন তাদের পূর্বনারীপ্রজন্মের জীবন থেকে শিক্ষা নেয়াটা বাধ্যতামূলক। ইতিহাস মূলত লেখা হয়েছে পুরুষের হাতে এমনকি গণপরিবেশের যুদ্ধ, রাজনীতি, কূটনীতি এবং প্রশাসননীতিতেও পুরুষের সক্রিয়তার গল্পই উঠে এসেছে।
আফ্রিকা
আফ্রিকার বিভিন্ন দেশের নারীর ইতিহাস নিয়ে কয়েকটি ছোট-খাট গবেষণা হয়েছে।  কয়েকটি জরিপে উপ-সাহারা আফ্রিকার নারীদের ইতিহাস তুলে ধরা হয়েছে।
এছাড়া কয়েকটি দেশ ও অঞ্চল, যেমন নাইজেরিয়া ও লেসথোর নারীর ইতিহাসের উপর বেশ কয়েকটি গবেষণা হয়েছে।
পণ্ডিতগণ অভিনব সূত্রের ভিত্তিতে আফ্রিকার নারীদের ইতিহাস নিয়ে চিন্তা-ভাবনা করেছেন, যেমন মালাউয়ির গান, সকটোর বুনন কৌশল, এবং ঐতিহাসিক ভাষাবিজ্ঞান।
মার্কিন যুক্তরাষ্ট্র
নারীরা এককভাবে নারীর ইতিহাস রচনা ছাড়াও নারীর ইতিহাস রচনায় প্রথম দলবদ্ধ প্রচেষ্টা ছিল বিংশ শতাব্দীর শুরুর দিকে ইউনাইটেড ডটার্স অফ দ্য কনফেডারেসি (ইউডিসি) থেকে। এসময়ে যখন পুরুষ ইতিহাসবেত্তাগণ যুদ্ধ ও সেনাপতিদের ইতিহাস রচনায় ব্যস্ত, ইউডিসি প্রচেষ্টায় নারীদের গল্প সংগ্রহ করে। নারীরা নারীবাদী কার্যক্রম, কর্মদক্ষতা ও নেতৃত্বের উপর জোর দেন। তাদের প্রতিবেদনে উঠে আসে যখন পুরুষগণ যুদ্ধে চলে গেলে নারীরা দায়িত্ব গ্রহণ করত, খাদ্য অন্বেষণ করত, ফ্যাক্টরিতে তৈরি পোশাক অপর্যাপ্ত হলে চরকা দিয়ে পোশাক তৈরি, এবং কৃষি জমি ও উদ্যানের কাজ পরিচালনা করত। তারা পুরুষরা না থাকার ফলে বিপদের সম্মুখীন হত।
ইউরোপ
উনবিংশ ও বিংশ শতাব্দীতে ব্যাপক পরিবর্তন লক্ষ্য করা যায়। যেমন আইনে নারীদের সম-অধিকার রক্ষিত হয়েছে। নারীরা যুগ যুগ ধরে গৃহস্থালীর কাজ, সন্তান জন্ম ও লালন পালন, সেবিকা, মা, স্ত্রী, প্রতিবেশী, বন্ধু ও শিক্ষকের দায়িত্ব পালন করে আসছে। যুদ্ধকালীন সময়ে নারীদের দিয়ে শ্রম বাজারে এমন কাজও করানো হয়েছে যা পুরুষদের জন্য নিষিদ্ধ ছিল। যুদ্ধ পরবর্তী সময়ে তারা তাদের চাকরি হারায় এবং তাদের পুনরায় গৃহস্থালী ও সেবামূলক কাজে নিয়োজিত হয়।
ফ্রান্স
ফরাসি ইতিহাসবেত্তাগণ এক ধরনের অভিনব কৌশল গ্রহণ করেছে। ফ্রান্সে নারী ও জেন্ডার শিক্ষা বিষয়ক প্রোগ্রাম বা বিশ্ববিদ্যালয়ে কোন আলাদা বিভাগ না থাকলেও নারী ও জেন্ডার ইতিহাস নিয়ে বিশদ গবেষণা হয়েছে। কিন্তু অন্যান্য একাডেমিকদের সামাজিক ইতিহাস ভিত্তিক গবেষণায় গৃহীত কৌশলও নারীর ইতিহাসের ক্ষেত্রে ব্যবহৃত হয়েছে। নারী ও জেন্ডার ইতিহাস নিয়ে বেশি মাত্রার গবেষণা ও প্রকাশনার কারণ হিসেবে ফরাসি সামজের উচ্চ আগ্রহকে দেখানো হয়েছে। ইউরোপীয় ইউনিয়ন গঠনের ফলে আন্তর্জাতিক শিক্ষা ব্যবস্থার উন্নতির ফলে ফ্রান্সে জেন্ডার ইতিহাস বিষয়ের গবেষণার ক্ষেত্রে বৈষম্যের হার পরিবর্তিত হচ্ছে এবং অনেক ফরাসি পণ্ডিতগণ ইউরোপের বাইরেও নিয়োগ খুঁজছেন।
রাশিয়া
রাশিয়ায় নারীর ইতিহাস রচনা গুরুত্বপূর্ণ হয়ে উঠে জারদের যুগ থেকে, এবং আলেক্সান্দ্‌র পুশকিন এর লেখার মাধ্যমে তা সকলের নজরে আসে। সোভিয়েত যুগে সমতার আদর্শে নারীবাদের সূচনা হয়, কিন্তু এর প্রয়োগে এবং গৃহের কার্যাবলিতে পুরুষদের কর্তৃত্ব প্রদর্শন করতে দেখা যেত।
১৯৯০ এর দশকে নতুন সাপ্তাহিকী, বিশেষ করে কাসাস ও ওডিসাস: ডায়লগ উইথ টাইম, ''অ্যাডাম অ্যান্ড ইভ" নারীর ইতিহাস এবং সাম্পতিককালে জেন্ডার ইতিহাস উস্কে দেয়। জেন্ডার মতবাদের বিকাশের ফলে নারীর সামাজিক ও সাংস্কৃতিক অবস্থান থেকে লিঙ্গ পার্থক্য ধারণায় নজর চলে আসে। জেন্ডার মতবাদের ইতিহাস লেখনীকে আরো গভীর বিতর্কের দিকে নিয়ে যায় এবং ব্যক্তিগত, স্থানীয়, সামাজিক ও সাংস্কৃতিক ইতিহাসকে একত্রিত করে সাধারন একটি ইতিহাস রচনায় উদ্বুদ্ধ করে ।
চীন
বিভিন্ন মাধ্যমে প্রকাশিত কাজে বিপ্লবে নারীদের প্রত্যক্ষ অংশগ্রহণ, নারী মুক্তির পথ হিসেবে তাদের কর্মসংস্থান, নারীর উপর শোষণের উৎস হিসেবে কনফুসীয় ও পারিবারিক সংস্কৃতি লিপিবদ্ধ হয়। গ্রাম্য বিবাহ প্রথা, যেমন যৌতুক এখনো আগের মতই থাকলেও এর কিছু পরিবর্তনও এসেছে। যৌথ পরিবার ভেঙ্গে একক পরিবার গড়ে ওঠছে এবং বিবাহ চুক্তিতে নারীর এজেন্সি বাড়ছে। চীনে সাম্প্রতিক একটি গবেষণায় লিঙ্গ বিষয়ক তত্ত্বের উপর ইংরেজি ও চীনা ভাষার রচনায় প্রচুর নতুন তথ্য পাওয়া যায়।
জাপান
জাপানী নারীদের ইতিহাস ঐতিহাসিক গবেষণায় উঠে আসে বিংশ শতাব্দীর শেষের দিকে। ১৯৪৫ সালের পূর্বে নারীর ইতিহাস নিয়ে কোন আলোচনা হয় নি, এমনকি এর পরেও অনেক জাপানী ইতিহাসবেত্তাগণ জাপানী ইতিহাসের অংশ হিসেবে নারীর ইতিহাসকে গ্রহণ করতে অনিচ্ছুক ছিলেন। ১৯৮০ এর দশকের নারীর প্রতি সামাজিক ও রাজনৈতিক পরিস্থিতি অনুকূলে আসতে থাকে, জাপানী নারীর ইতিহাস লেখনের সুযোগ দেওয়া হয় এবং নারীর ইতিহাসকে একাডেমিক পাঠ্যক্রম হিসেবে গ্রহণ করা হয়। ১৯৮০ এর দশকে নারীর ইতিহাসের উপর বেশ কিছু রোমাঞ্চকর ও নতুন গবেষণা করা হয়। এই গবেষণার বেশির ভাগই করেন একাডেমিক নারী ইতিহাসবেত্তাগণ। পাশাপাশি স্বেচ্ছাসেবী লেখক, সাংবাদিক, ও আনাড়ি ইতিহাসবেত্তাগণও এই ধরনের গবেষণা করেন। জাপানী নারীদের ইতিহাস শিক্ষা বর্তমানে প্রচলিত বিষয়সমূহের অংশ হিসেবে গৃহীত হয়েছে।
অধিকার ও সমতা
নারী অধিকার বলতে নারীর সামাজিক ও মানবিক অধিকারসমূহকে বোঝায়।
ধর্ম
গত দুই শতাব্দীতে সমাজ পরিবর্তনের সাথে সাথে ইসলাম, ইহুদি, খ্রিস্টান, শিখ, ও হিন্দু ধর্মে নারী সম্পর্কিত মতের ভিন্নতা দেখা গেছে। চার্চে নারীদের ভূমিকা বেশির ভাগ ইতিহাসেই উপেক্ষা বা অস্বীকার করা হয়েছে।
মহামন্দা
আধুনিক বিশ্ব মহামন্দা ছড়িয়ে পড়লে পুরুষদের বেকারত্ব, দারিদ্র, ও পরিবারের সদস্যদের সহযোগিতার প্রয়োজনে নারীদের উপর চাপ সৃষ্টি হয়। নারীদের প্রাথমিক দায়িত্ব ছিল গৃহস্থালীর কাজ করা। পারিবারিক আয়ের কোন নির্দিষ্ট উৎস না থাকায় নারীদেরও খাদ্য, বস্ত্র ও চিকিৎসা সেবার ব্যবস্থা গ্রহণ শুরু করতে হয়। পরিবারের ভরণপোষণের দিকে নজর দিতে গিয়ে সন্তান না নেওয়ায় প্রায় সব স্থানে জন্মহার কমতে থাকে। ১৪ টি বড় দেশে জন্মহারের গড় কমে দাড়ায় ১২%, যেখানে ১৯৩০ সালে প্রতি হাজারে জন্ম হার ছিল ১৯.৩% তা ১৯৩৫ সালে ১৭% নেমে আসে। কানাডায় অর্ধেকের বেশি রোমান ক্যাথলিক নারী চার্চের শিক্ষাকে অমান্য করে এবং জন্মহার রুখতে গর্ভনিরোধক ব্যবহার করে।
যুদ্ধবিগ্রহ
যুদ্ধবিগ্রহে সবসময় নারীরা লাঞ্ছিত হয়েছে এবং অন্যদের তাদেরকে আশ্রয় ও সহয়তা প্রদান করতে হয়েছে।  বিংশ শতাব্দীতে নারীদের গৃহস্থালীর কাজের বাইরেও যুদ্ধের সহায়তামূলক কাজ, যেমন যুদ্ধের উপকরণ প্রস্তুতকারী, পুরুষদের স্থলে সেবামূলক কাজ, সেবিকা, এমনকি সেনা দলেও কাজ করতে হয়েছে।
জাতীয় অধ্যাপকবৃন্দের তালিকা
জাতীয় অধ্যাপক বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কর্তৃক শিক্ষা, জ্ঞান-বিজ্ঞান এবং গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। স্বাধীনতার পর ১৯৭৫ সাল থেকে এই সম্মাননা প্রবর্তিত হয়ে আসছে। সর্বপ্রথম ১৯৭৫ সালের ১৭ মার্চ জাতীয় অধ্যাপক পদে জয়নুল আবেদীন, আবদুর রাজ্জাক এবং কাজী মোতাহার হোসেনকে নিয়োগ দেয়া হয়।
তথ্যসূত্র
30 আগস্ট থেকে বর্তমান জাতীয় অধ্যাপক এম কিউ কে তালুকদার
জাফরুল্লাহ চৌধুরী
জাফরুল্লাহ চৌধুরী (২৭ ডিসেম্বর ১৯৪১-১১ এপ্রিল ২০২৩) একজন বাংলাদেশি চিকিৎসক, জনস্বাস্থ্য সক্রিয়তাবাদী রাজনৈতিক ব্যক্তিত্ব এবং মুক্তিযোদ্ধা। তিনি গণস্বাস্থ্য কেন্দ্র নামক স্বাস্থ্য বিষয়ক এনজিওর অন্যতম প্রতিষ্ঠাতা। ১৯৮২ সালে প্রবর্তিত বাংলাদেশের ‘জাতীয় ঔষধ নীতি’ প্রণয়ন ও ঘোষণার ক্ষেত্রে তিনি গুরুত্বপূর্ণ ভূমিকা পালন করেন।
জন্ম ও শিক্ষাজীবন
জাফরুল্লাহ চৌধুরীর জন্ম ১৯৪১ সালের ২৭ ডিসেম্বর চট্টগ্রাম জেলার রাউজান কর্ণফুলী নদীর তীরবর্তী কোয়েপাড়া গ্রামে।তিনি ছিলেন বাবা মা এর প্রথম সন্তান, তার বাবার শিক্ষক ছিলেন বিপ্লবী মাস্টারদা সূর্যসেন। পিতামাতার দশজন সন্তানের মধ্যে তিনি সবার বড় । ঢাকার বকশীবাজারের নবকুমার স্কুল থেকে মেট্রিকুলেশন এবং ঢাকা কলেজ থেকে ইন্টারমিডিয়েট উত্তীর্ণের পর তিনি ১৯৬৪ সালে ঢাকা মেডিকেল কলেজ থেকে এমবিবিএস এবং ১৯৬৭ সালে বিলেতের রয়্যাল কলেজ অব সার্জনস থেকে এফআরসিএস প্রাইমারি পরীক্ষায় উত্তীর্ণ হন।
মুক্তিযুদ্ধে অবদান
বিলেতের রয়্যাল কলেজ অব সার্জনস-এ এফআরসিএস পড়াকালীন বাংলাদেশের স্বাধীনতা যুদ্ধ শুরু হলে তিনি চূড়ান্ত পর্ব শেষ না-করে লন্ডন থেকে ভারতে ফিরে এসে মুক্তিযুদ্ধে অংশ নেয়ার নিমিত্তে আগরতলার মেলাঘরে প্রশিক্ষণ কেন্দ্র থেকে গেরিলা প্রশিক্ষণ নেন এবং এরপরে ডা. এম এ মবিনের সাথে মিলে সেখানেই ৪৮০ শয্যাবিশিষ্ট “বাংলাদেশ ফিল্ড হাসপাতাল” প্রতিষ্ঠা ও পরিচালনা করেন। তিনি সেই স্বল্প সময়ের মধ্যে অনেক নারীকে প্রাথমিক স্বাস্থ্য জ্ঞান দান করেন যা দিয়ে তারা রোগীদের সেবা করতেন এবং তার এই অভূতপূর্ব সেবাপদ্ধতি পরে বিশ্ববিখ্যাত জার্নাল পেপার “ল্যানসেট”-এ প্রকাশিত হয়।
পুরস্কার ও সম্মাননা
জনসংখ্যা নিয়ন্ত্রণের ক্ষেত্রে অনন্য অবদানের স্বীকৃতি স্বরূপ তিনি ১৯৭৭ সালে স্বাধীনতা পুরস্কার লাভ করেন। এছাড়াও তিনি ফিলিপাইন থেকে রামন ম্যাগসাইসাই (১৯৮৫) এবং সুইডেন থেকে বিকল্প নোবেল হিসাবে পরিচিত রাইট লাভলিহুড (১৯৯২), মার্কিন যুক্তরাষ্ট্রের বার্কলি বিশ্ববিদ্যালয় থেকে ‘ইন্টারন্যাশনাল হেলথ হিরো’ (২০০২) এবং মানবতার সেবার জন্য কানাডা থেকে সম্মানসূচক ডক্টরেট ডিগ্রি পেয়েছেন। ২০২১ সালে আহমদ শরীফ স্মারক পুরস্কার পান।
মৃত্যু
ঢাকার গণস্বাস্থ্য কেন্দ্র হাসপাতালে চিকিৎসাধীন অবস্থায় ২০২৩ সালের ১১ এপ্রিল রাত ১১ ঘটিকায় তিনি মৃত্যুবরণ করেন। জাফরুল্লাহ চৌধুরী দীর্ঘদিন ধরেই কিডনি সমস্যায় ভুগছিলেন। মৃত্যুকালে তার বয়স ছিল ৮১ বছর।
বঙ্গভূমি
বঙ্গভূমি বা বীর বঙ্গ হলো বঙ্গসেনা দ্বারা দক্ষিণ-পশ্চিম বাংলাদেশে বাঙালি হিন্দুদের জন্য একটি দেশ গঠনের জন্য করা একটি আন্দোলন। যার নেতৃত্ব দিয়েছিলেন কালিদাস বৈদ্য ও চিত্তরঞ্জন সুতার।
স্বাধীনতা লাভের পরপরই ১৯৭৩ সালে ভারতে এই আন্দোলনের সূচনা হয়েছিল ১৯৭১ সালে বাংলাদেশে পাকিস্তান সেনাবাহিনী দ্বারা নৃশংসতায় বাংলাদেশ থেকে আসা হিন্দু শরণার্থীদের সমর্থন করার জন্য। ২০০১ সালে বিবিসি নিউজকে দেওয়া একটি সাক্ষাৎকারে এই আন্দোলনের অন্যতম সংগঠক চিত্তরঞ্জন সুতার একটি নতুন জাতি গঠনের পক্ষে তার সমর্থন অস্বীকার করেছিলেন। ২০০৪ সালের ৪ ফেব্রুয়ারি বঙ্গভূমি হিন্দু প্রজাতন্ত্রের স্বাধীনতার ঘোষণা দিলে এই আন্দোলন প্রকাশ্যে আবারও সক্রিয় হয়।
জয়বন্ত দলবি
জয়বন্ত দলবি (১৪ অগস্ট ১৯২৫ - ১৬ সেপ্টেম্বর ১৯৯৪) ছিলেন ভারত রাষ্ট্রের মহারাষ্ট্র রাজ্যের একজন বিশিষ্ট মারাঠি লেখক; তিনি মহারাষ্ট্রের অরাওয়ালির (জেলা সিন্ধুদুর্গ, বেঙ্গুরলে তালুক) আদি বাসিন্দা।
তিনি মারাঠি ভাষার সংবাদপত্র প্রভাত এবং লোকমান্য এই দুয়ের সহ সম্পাদক পদে কাজ করতেন, এবং পরবর্তীকালে ইউএসআইএস সংস্থার সঙ্গে কাজ করতে থাকেন। ইউএসআইএস সংস্থার কাজের অংশ হিসেবে সহজে পাওয়া যায় এরকম অন্যান্য ভাষায় ভালো ইংরেজি সাহিত্য রচনার জন্যে জয়বন্ত দলবি পাঠ্য বিষয় এবং সক্ষম অনুবাদকদের মনোনীত করতেন এবং সেই সমস্ত কাজে তিনি নিজেও সহযোগিতা করতেন। গল্প, নাটক ও উপন্যাস লেখার কাজে মনোযোগ দেওয়ার জন্যে তাঁর কার্যকালের মেয়াদ শেষ হওয়ার আগেই তিনি কার্যালয় থেকে অবসর গ্রহণ করেছিলেন। তিনি তাঁর নাটকগুলোর জন্যে খুবই স্মরণীয় হয়ে আছেন, এবং এক রসাত্মক কলামে বিভিন্ন মারাঠি সাহিত্যিক ব্যক্তিগণ সম্পর্কে লিখতেন, তাঁর লেখা অত্যন্ত জনপ্রিয় ছিল; যেগুলো তিনি ঠনঠনপাল ছদ্মনামে লিখতেন। জয়বন্ত দলবির সঙ্গে প্রখ্যাত মারাঠি সাহিত্যিক দম্পতি পু লা দেশপান্ডে এবং সুনীতা দেশপান্ডে এঁদের মধ্যে একটা খুব ভালো বন্ধুত্বের সম্পর্ক দীর্ঘ সময় পর্যন্ত বর্তমান ছিল।
রচনাসমূহ
জয়বন্ত দলবি মারাঠি এবং হিন্দি চলচ্চিত্রের জন্যে সাহিত্য রচনা, নাটক এবং চিত্রনাট্য লিখেছিলেন। প্রখ্যাত ব্যঙ্গচিত্র অঙ্কনকারী বসন্ত সরবতে কখনো কখনো জয়বন্ত দলবির বিদ্রূপাত্মক লেখাগুলোর মধ্যে ব্যঙ্গধর্মী চিত্র দিয়ে সাজাতেন।
চলচ্চিত্রসমূহ
কাবাদাসে উপন্যাসের ওপর ভিত্তি করে এই চলচ্চিত্রের পটভূমি তৈরি করা হয়েছিল। এটা হল একটা নিম্ন মধ্যবিত্ত বর্গের পরিবারের বাঁচার সংগ্রাম সম্পর্কে এক কাহিনি; সময়টা ছিল পঞ্চাশের দশকের শেষ দিক নাগাদ। আর এই বিয়োগান্তক কাহিনি হল এর নায়ক জনার্দনকে নিয়ে। এই চলচ্চিত্রের অনেক মনোনয়ন আছে, এবং অম্রুতা সুভাষ 'জি গৌরব' এবং 'স্ক্রিন অ্যাওয়ার্ড' এগুলোর জন্যে শ্রেষ্ঠ অভিনেতার পুরস্কার পেয়েছিলেন। চরিত্র চিত্রণে ছিলেন: দিলীপ প্রভাবলকর, নীনা কুলকার্নি, সুবোধ ভাবে, অম্রুতা সুভাষ এবং এক বিশেষ চরিত্রে মর্কন্দ আনাসপুরে। এই চলচ্চিত্র পরিচালনা করেছিলেন রাজু ফির্কে। মহান সাহিত্যিক বিজয় তেন্ডুলকর এই চলচ্চিত্রে দিলীপ প্রভাবলকরের শ্রেষ্ঠ কাজ দেখে মি. প্রভাবলকরকে তাঁর কাজের জন্যে ভূয়সী প্রশংসা করেছিলেন।
নগণ্য বস্তু
জয়বন্ত দলবি কলেজে প্রবেশের আগে মুম্বই শহরের চিকিৎসক সমূহ শিরোলকর হাই স্কুল শিক্ষা প্রতিষ্ঠানে অধ্যয়ন করেছিলেন।
মোজাহার হোসেন
মোজাহার হুসেন (c. ১৯৪৫ ৩ অক্টোবর ২০১৬) বাংলাদেশের পঞ্চগড় জেলার রাজনীতিবিদ যিনি পঞ্চগড়-২ আসনের সংসদ সদস্য ছিলেন।
জন্ম ও প্রাথমিক জীবন
মোজাহার হোসেন c. ১৯৪৫ সালে পঞ্চগড়ের বোদার চন্দনবাড়ির প্রধানপাড়া গ্রামে জন্মগ্রহণ করেন। তার স্ত্রী নাদিরা হোসেন গৃহিনী। একমাত্র ছেলে মাহমুদ হাসান সুমন অস্ট্রেলিয়া প্রবাসী। দুই মেয়ের মধ্যে বড় মেয়ে মুন্না আমেরিকা প্রবাসী ও ছোট মেয়ে গৌরি কানাডা প্রবাসী।
রাজনৈতিক জীবন
মোজাহার হোসেন পঞ্চগড় জেলা বিএনপির সভাপতি ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশের কমিউনিস্ট পার্টির (সিপিবি) প্রার্থী হিসেবে পঞ্চগড়-২ আসন থেকে সংসদ সদস্য নির্বাচিত হন। এর পর বিএনপিতে যোগ দিয়ে ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পঞ্চগড়-২ আসন থেকে সংসদ সদস্য নির্বাচিত হন।
মৃত্যু
৩ অক্টোবর ২০১৬ সালে ক্যানসারে আক্রান্ত হয়ে ঢাকার মোহাম্মদপুরের সেন্ট্রাল ইন্টারন্যাশনাল হাসপাতালে চিকিৎসাধীন অবস্থায় মৃত্যুবরণ করেন।
এ. জে. এইচ. ল্যাথাম
অ্যান্টনি জন হিটন ল্যাথাম (জন্ম ৩০ অক্টোবর ১৯৪০) ইউনিভার্সিটি কলেজ অফ সোয়ানসির একজন অর্থনৈতিক ইতিহাসবিদ। তিনি বৈশ্বিক অর্থনীতি প্রতিষ্ঠার সময় উন্নয়নশীল বিশ্বের অর্থনৈতিক ইতিহাস এবং সেই অর্থনীতির মধ্যে পণ্যের ব্যবসায় বিশেষজ্ঞ ছিলেন।
শাকারদারা জেলা
শাকারদারা জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৬৩,০০০ এর মত। এছাড়াও আরো ১০,০০০ জন এর মত লোক বিদেশ থেকে প্রত্যাবর্তন করবে বলে ধারণা করা হয়।
ভৌগোলিক অবস্থান অনুযায়ী জেলাটির সীমানা পশ্চিমে পারভান প্রদেশ, উত্তরে গুলদারা জেলা ও মীর বাচা কোট জেলা, পূর্বে দিহ সাবজ জেলা ও কাবুল জেলা এবং দক্ষিণে পাঘমান জেলা এর সীমানা ঘিরে রেখেছে। এটির সদর দফতর হচ্ছে শাকার দারা নামে একটি গ্রাম, যেটি জেলার কেন্দ্রীয় অঞ্চলে অবস্থান করছে। আয়ের প্রধান উৎস বলতে কৃষিই এখানকার মানুষের জীবিকা নির্বাহের পথ।
নিমপদ
নিমপদ (Nimapada) ভারতের ওড়িশা রাজ্যের পুরি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে নিমপদ শহরের জনসংখ্যা হল ১৬,৯১৪ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১০% হল ৬ বছর বা তার কম বয়সী।
কামারপুকুর
কামারপুকুর হল ভারতের পশ্চিমবঙ্গ রাজ্যের হুগলি জেলার অন্তর্গত আরামবাগ মহকুমার একটি গ্রাম। কামারপুকুরে গোঘাট ২ সমষ্টি উন্নয়ন ব্লকের সদর দফতর অবস্থিত।
এই গ্রামে ঊনবিংশ শতাব্দীর হিন্দু ধর্মগুরু রামকৃষ্ণ পরমহংসের পৈত্রিক বাড়ি ও জন্মস্থান অবস্থিত। রামকৃষ্ণ পরমহংসের স্ত্রী সারদা দেবীর জন্মস্থান জয়রামবাটী গ্রামও (বাঁকুড়া জেলার অন্তর্গত) কামারপুকুর গ্রামের কাছে অবস্থিত। রামকৃষ্ণ পরমহংসের জন্মস্থান ও পৈতৃক বাড়ি (অধুনা "রামকৃষ্ণ মঠ, কামারপুকুর" নামে রামকৃষ্ণ মঠ ও মিশনের শাখাকেন্দ্র), তার পরিবারের রঘুবীর মন্দির, যুগী শিবমন্দির ও অন্যান্য দ্রষ্টব্য স্থানগুলি এখন হিন্দু ধর্মাবলম্বীদের কাছে তীর্থস্থানের মর্যাদা পায়।
নামকরণ
কামারপুকুর গ্রামের আদি নাম সুখলালগঞ্জ। গ্রামের আদি জমিদার সুখলাল গোস্বামীর নামেই এই নাম। সুখলালগঞ্জ, শ্রীপুর, মুকুন্দপুর, মধুবাটী ও কামারপুকুর — এই পাঁচখানি ছোটো গ্রাম পরস্পরের খুব কাছাকাছি অবস্থিত বলে বহুদিন ধরে সকলের কাছে শুধুমাত্র কামারপুকুর গ্রাম নামেই অভিহিত হয়ে আসছে। অনেকের মতে, শ্রীশ্রীরামকৃষ্ণ পরমহংসের ভিক্ষামাতা ধনী কামারিনীর পিতৃকুলের কোনো এক ব্যক্তিকে দিয়ে স্থানীয় শাসনকর্তা মানিকরাজা যে পুকুরটি খনন করিয়েছিলেন, তাকে কামারদের পুষ্করিনী নামে অভিহিত করত। এই নামটি থেকেই কামারপুকুর নামটির উদ্ভব ঘটে।
পূর্বকথা
১৮৩৬ থেকে ১৮৫৩ সাল পর্যন্ত প্রায় সতেরো বছর শ্রীশ্রীরামকৃষ্ণ একাদিক্রমে কামারপুকুরে ছিলেন। পরে দক্ষিণেশ্বরে চলে যান। কিন্তু মাঝেমধ্যেই কামারপুকুরে এসে থাকতেন। সাধনাকালের অন্তে প্রায় প্রতিবছরই চতুর্মাস্য (বর্ষা ও শরৎকাল) তিনি কামারপুকুরে এসে কাটাতেন। ১৮৮০ সালে শেষবার কামারপুকুরে আসেন। সেবার আটমাস কাল এখানে অতিবাহিত করেন।
১৮৮৬ সালের ৭ ফেব্রুয়ারি শ্রীশ্রীরামকৃষ্ণকথামৃত-রচয়িতা শ্রীম কামারপুকুর দর্শনে আসেন। শ্রীশ্রীরামকৃষ্ণ তখন অসুস্থ ছিলেন। শ্রীম কামারপুকুর গ্রাম সম্পর্কে লেখেন,
"আমি যখন প্রথম কামারপুকুরে যাই, রাস্তার লোক, ক্ষেতের চাষী, সকলকে গিয়া ঠাকুরের কথা জিজ্ঞাসা করিয়াছি, সকলকেই আলিঙ্গন করিতে ইচ্ছা হইত। যেন কত আপন। পশুপক্ষী, বৃক্ষ সকলকে ধন্য মনে হইত। কারণ ইহারা ঠাকুরকে দর্শন ও স্পর্শ করিয়াছে। যিনিই ঠাকুরের কথা বলিয়াছেন, তাঁহাকেই প্রণাম করিয়াছি। ঠাকুর চোখ বদলাইয়া দিয়াছেন কিনা।"
শ্রীম কামারপুকুরে গিয়াছিলেন শুনে, শ্রীশ্রীরামকৃষ্ণ খুব খুশি হন। তিনিও শ্রীমর সঙ্গে কামারপুকুরে যাওয়ার ইচ্ছা প্রকাশ করেন। কিন্তু সেই ইচ্ছা পূর্ণ হওয়ার আগেই শ্রীশ্রীরামকৃষ্ণের মহাপ্রয়াণ ঘটে। শ্রীম অবশ্য তারপরেও ৮-৯ বার কামারপুকুরে এসেছিলেন। তিনি কামারপুকুরেই স্থায়ীভাবে বসবাসের কথা চিন্তা করেছিলেন। কিন্তু কামারপুকুরকে 'ম্যালেরিয়ার ডিপো' আখ্যা দিয়ে শ্রীশ্রীমা সারদা দেবী শ্রীমকে কামারপুকুরে বসবাসের অনুমতি দেননি।
শ্রীশ্রীরামকৃষ্ণের মৃত্যুর পর শ্রীশ্রীমা সারদা দেবী অনেক অভাব-অনটন সহ্য করেও কামারপুকুরের পর্ণকুটিরে দীর্ঘকাল কাটিয়েছিলেন। ১৮৮৯ সালে নরেন্দ্রনাথ (স্বামী বিবেকানন্দ) কামারপুকুরে আসেন। স্বামীজী একবার বলেছিলেন, যারা ভাগ্যবান তারাই সেইসব (কামারপুকুরে ঠাকুরের জন্মভূমি) দর্শন করতে পায়। শ্রীশ্রীমা কিছুকাল ভক্ত গিরিশচন্দ্র ঘোষকে নিয়ে এখানে বাস করেন। শ্রীশ্রীরামকৃষ্ণের সকল সন্ন্যাসী ও গৃহী শিষ্যেরাই কামারপুকুর দর্শনে এসেছিলেন।
থ্রাশ মেটাল
right|250px|thumb| ২০০৭ সালের স্লেয়ার ব্যান্ড থ্রাশ মেটাল হেভি মেটাল সঙ্গীতের একটি উপশাখা। এ ধরনের সঙ্গীতে আক্রমণাত্নক কণ্ঠ ও দ্রুতলয়ের বাজনা ব্যবহার করা হয়। থ্রাশ মেটাল ব্যান্ডগুলির গানে সামাজিক অস্থিরতা,বৈষম্য ইত্যাদি বিষয় উঠে আসে।অ্যানথ্রাক্স ব্যান্ড, মেগাডেথ, মেটালিকা, স্লেয়ার এই ৪টি ব্যান্ডকে থ্রাশ মেটাল সঙ্গীতের স্রষ্টা ও লালনকারী হিসেবে ধরা হয়, যারা ৮০ দশকের শুরুর দিকে থ্রাশ মেটালকে জনপ্রিয় করে তোলে। জুডাস প্রিস্ট,আয়রন মেইডেন,ভেনম,মোটরহেড ব্যান্ডকে থ্রাশ মেটালের অনুপ্রেরণা হিসেবে ধরা হয়। থ্রাশ মেটালের জনপ্রিয়তা এখন আর শুধু তরুণ প্রজন্মের মধ্যে সীমাবদ্ধ নেই। এর কারণ হিসেবে মিডিয়ায় ব্যাপক প্রচারণা, মিউজিক ভিডিও ও ভিডিও গেমকে ধরা যায়। মূলধারার সঙ্গীতের সাথে এখন থ্রাশ মেটালকে আর বিচ্ছিন্ন করার উপায় নেই।
আবদুল আজিজ খন্দকার
আবদুল আজিজ খন্দকার (১৯২৩–১৯৯১) বাংলাদেশের পটুয়াখালী জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৬ আসনের সংসদ সদস্য ছিলেন।
প্রাথমিক জীবন
আবদুল আজিজ খন্দকার ১৯২৩ সালে পটুয়াখালীর বাউফলের বেলিতলা গ্রামে জন্মগ্রহণ করেন। তার পিতা মোবারক আলী খন্দকার। তিনি বাউফল বীরপাশা স্কুল থেকে মেট্রিকুলেশন এবং বরিশাল বিএম কলেজ থেকে ১৯৪৬ সালে বিএসসি পাস করেন। ১৯৫৪ সালে এলএলবি ডিগ্রী করেন তিনি।
তার ছেলে খোন্দকার শামসুল হক রেজা সুপ্রিম কোর্টের আইনজীবী ও কেন্দ্রীয় কৃষক লীগের সাধারণ সম্পাদক।
রাজনৈতিক জীবন
আবদুল আজিজ খন্দকার আইনজীবী ও মুক্তিযুদ্ধের সংগঠক ছিলেন। তিনি পটুয়াখালী আওয়ামী লীগের সাধারণ সম্পাদক ছিলেন। কর্ম জীবনের শুরুতে সরকারি চাকরি করতেন। ১৯৬২ সালে সরকারি চাকরি ছেড়ে পটুয়াখালীতে আইন ব্যবসা শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে তিনি মুক্তিযুদ্ধে নেতৃত্ব দেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৬ আসন থেকে সংসদ সদস্য নির্বাচিত হন।
মৃত্যু
আবদুল আজিজ খন্দকার ১৯৯১ সালে মৃত্যুবরণ করেন।
নিউক্যাসল আপন টাইন
thumb|নিউক্যাসল আপন টাইনের সেতু থাম্ব|নিউক্যাসল আপন টাইন শহরের সবচেয়ে প্রাচীন কাঠামো 'নিউক্যাসল ক্যাসল কিপ', এটি অন্তত ১১শ শতাব্দীর। নিউক্যাসল আপন টাইন (Newcastle Upon Tyne) উত্তর-পূর্ব ইংল্যান্ডের টাইন অ্যান্ড উইয়ার কাউন্টিতে অবস্থিত একটি শহর। টাইন নদীর উত্তর তীরে এই শহর গড়ে উঠেছে।
অতীতে এই স্থানে রোমান সাম্রাজ্যভুক্ত পন্স অ্যালিয়াস নামক শহর অবস্থিত ছিল। প্রথম উইলিয়ামের জ্যেষ্ঠ্য পুত্র দ্বিতীয় ডিউক কর্তৃক ১০৮০ সালে নির্মিত নিউক্যাসল প্রাসাদ হতে এই শহরের নামকরণ করা হয়েছে। উল ব্যবসা ও কয়লা উত্তোলনের জন্য নিউক্যাসল আপন ট্যাইন গুরুত্বপূর্ণ শহরে পরিণত হয়। এই শহরে ষোড়শ শতাব্দীতে নির্মিত বন্দর ও জাহাজ নির্মাণ কেন্দ্র তৎকালীন সময়ে পৃথিবীর সর্ববৃহৎ ছিল। পরবর্তীতে এই শিল্প ক্রমেই বন্ধ হয়ে যায়। বর্তমানে উই শহর ইংল্যান্ডের অন্যতম গুরুত্বপূর্ণ ব্যবসায়িক ও সাংস্কৃতিক কেন্দ্র এবং ইউরো নেটওয়ার্কের একটি অংশ।  রাত্রিজীবনের জন্য এই শহর প্রসিদ্ধ।
আল সওদা
আল সওদা (جبل السودة في ابها) হচ্ছে সৌদি আরবের আবহা অঞ্চলে অবস্থিত একটি পর্যটন গ্রাম যা আবহা শহর থেকে প্রায় দূরে অবস্থিত। এটি সমুদ্রপৃষ্ঠ থেকে  উপরে, এবং এর পর্বতসমূহ ঘন জুনিপার গাছগাছালীতে ভরপুর।
জলবায়ু
আল সওদার অবস্থানগত কারণে, এখানকার জলবায়ু সারা বছরজুরে পরিমিত অবস্থায় থাকে, যেখানে গ্রীষ্মকালের তাপমাত্রা কদাচিৎ অতিক্রম করে এবং শীতকালে  অতিক্রম করে না।
পর্যটন
এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে। এই এলাকার কিছু লোক বলে থাকে যে এখানে প্রতি বছর একাধিক মৌসুমে তুষারপাত পড়তে দেখা যায়।
ওয়াল্টার কে অ্যান্ডারসন
ওয়াল্টার কে অ্যান্ডারসন(একদম বামে) তাঁর "দ্য আরএসএস" বইয়ের মোড়ক উন্মোচন করছেন সহ রচয়িতা শ্রীধর ডি ডামেল এবং রাজদীপ সারদেসাই ও নিস্তুলা হেবর এর সাথে।যা [[পেঙ্গুইন বুকস|পেঙ্গুইন দ্বারা প্রকাশিত|থাম্ব]] ওয়াল্টার কে অ্যান্ডারসন হলেন আমেরিকান একাডেমিক। যিনি রাষ্ট্রীয় স্বয়ংসেবক সংঘ (আরএসএস) - একটি হিন্দু জাতীয়তাবাদী সংগঠনের পড়াশুনার জন্য পরিচিত। তিনি বর্তমানে জনস হপকিন্স বিশ্ববিদ্যালয়ের পল এইচ নিত্জি স্কুল অফ অ্যাডভান্সড ইন্টারন্যাশনাল স্টাডিজের দক্ষিণ এশিয়া স্টাডিজের সিনিয়র অ্যাডজুনেক্ট প্রফেসর হিসাবে দায়িত্ব পালন করছেন ।তিনি সাংহাই (চীন) এর টঙ্গজি বিশ্ববিদ্যালয় অনুষদে রয়েছেন। এর আগে তিনি ভারত ও ভারত মহাসাগরের বিষয়গুলিতে দক্ষতা অর্জনকারী দক্ষিণ এশিয়ার রাজনৈতিক বিশ্লেষক হিসাবে মার্কিন যুক্তরাষ্ট্রের পররাষ্ট্র দফতরে যোগদানের আগে কলেজ অফ ওয়েস্টার- এ তুলনামূলক রাজনীতি শিখিয়েছিলেন। তিনি ওয়াশিংটন, ডিসির আমেরিকান বিশ্ববিদ্যালয়ের একজন অধ্যাপক ও ছিলেন।
শিক্ষা
অ্যান্ডারসন তার পিএইচডি অর্জন করেছেন শিকাগো বিশ্ববিদ্যালয় থেকে রাষ্ট্রবিজ্ঞানে। তার মাঠ কাজের অংশ হিসাবে তিনি ১৯৬০ এর দশক থেকে শুরু করে ১৯৭০ এর দশকের গোড়ার দিকে চার বছর ভারতে বসবাস করেছিলেন। সেখানে তিনি অখিল ভারতীয় ছাত্র পরিষদ (আরএসএসের ছাত্র সংগঠন এবিভিপি) এর সংস্পর্শে আসেন। এই সমিতিটি তাকে আরএসএসের প্রধান এমএস গোলওয়ালকারের সাথে পরিচয় করিয়ে দেয়। তার বৃত্তিটি আরএসএস এবং ভারতীয় রাজনীতিতে মনোনিবেশিত। তিনি  দ্য ইন্ডিয়ান এক্সপ্রেসের একটি নিবন্ধে লয়েড এবং সুসান রুডল্ফকে তার পরামর্শদাতা  বলেছেন।
রাষ্ট্রীয় স্বয়ংসেবক সংঘের বৃত্তি
অ্যান্ডারসন শ্রীধর ডি দামলের সাথে ১৯৮৭ সালে দ্য ব্রাদারহুড ইন সাফ্রন: রাষ্ট্রীয় স্বয়ংসেবক সংঘ এবং হিন্দু পুনরুজ্জীবন বইয়ের সহ-রচনা করেছিলেন। বইটিতে জাতীয়-স্বয়ংসেবক সংঘের (আরএসএস) কথা বিশদে বলা হয়েছে, এর মধ্যে স্বাধীনতা-পূর্বের যুগে এর প্রাথমিক বৃদ্ধি, সংগঠন, বিভিন্ন কর্মকর্তার কার্যকারিতা এবং এর আদর্শের বিবর্তন সহ। "আরএসএসের প্রতিষ্ঠাতা সিদ্ধান্তে এসেছিলেন যে হিন্দু সামাজিক সংস্থা দুর্বল ও বিশৃঙ্খলাবদ্ধ ছিল কারণ ধর্মকে পরিষ্কারভাবে বোঝা যায়নি বা সঠিকভাবে পালন করা হয়নি।" একটি স্থিতিশীল হিন্দু সমাজ ও সংস্কৃতি তৈরি করা সংঘের সদস্যদের কাজ ছিল।
লেখকরা আরএসএসকে আদর্শিকভাবে বোঝা কাঠামো হিসাবে শ্রেণীবদ্ধ করে এড়িয়ে চলে ।তারা এটিকে "বোঝাপড়া এবং উদ্দেশ্যমূলকতার" সাথে বিচার করে। মোটামুটি বইটির অর্ধেক অংশ ভারতীয় জন সংঘ, জনতা পার্টি এবং ভারতীয় জনতা পার্টি (বিজেপি) এর সাথে সঙ্ঘের রাজনৈতিক সম্পর্কের উপর আলোকপাত করেছে এবং সংঘ কীভাবে রাজনৈতিক অংশীদারদের উপর প্রভাব ফেলবে সে সম্পর্কে তথ্য অন্তর্ভুক্ত করেছে।
২০১৮ সালে অ্যান্ডারসন এবং ডামলে আরএসএস : অ্যা ভিউ টু ইনসাইডের সহ-রচনা করেছিলেন । বইটি প্রকাশের পরে পলিটিকাল সায়েন্সের পণ্ডিত আশুতোষ বর্ষনী মন্তব্য করেছিলেন যে "অ্যান্ডারসনই একমাত্র পণ্ডিত যিনি প্রায় পাঁচ দশক ধরে আরএসএসকে পর্যবেক্ষণ বা অধ্যয়ন করেছেন"। অ্যান্ড্রু নাথনের মতে, অ্যান্ডারসন এবং ডামলে "আরএসএসের সাথে সম্পর্কিত সংগঠনগুলির সাথে সম্পর্ক সম্পর্কিত একটি  সু-জ্ঞাত দৃষ্টিভঙ্গি দেখান এবং আলোচনা করেন যে কীভাবে এখন  হিন্দুত্ববাদ বা হিন্দুত্বের মূল ধারণা একটি আনুগত্য হিসাবে প্রকাশ পেয়েছে ।অস্পষ্টভাবে নির্দিষ্ট ধর্মীয় অনুশীলনের আনুগত্যের পরিবর্তে ভারতীয় সভ্যতা সংজ্ঞায়িত করা হয়েছে, হিন্দু বিশ্বাসের ধর্মবিরোধী চরিত্রের দ্বারা ।পুনর্বিবেচনাটিকে আরও সহজ করা হয়েছিল  যা এখনও মুসলিম-বিরোধী এবং সামাজিকভাবে রক্ষণশীল অবস্থানগুলিকে সমর্থন করে "। অ্যান্ডারসন বইটিকে ১৯৮৭ সালে প্রকাশিত  ব্রাদারহুড   ইন  সাফ্রান  এর  সিক্যুয়েল হিসাবে আখ্যায়িত করেছেন । এটি ১৯৮৭ সাল থেকে ভারত এবং আরএসএসের উল্লেখযোগ্য পরিবর্তনগুলি উপস্থাপন করে। অ্যান্ডারসনের মতে, আরএসএস ভারতের প্রায় প্রতিটি অঞ্চলে প্রবেশ করতে  শতাধিক অনুমোদিত সংস্থা গঠন ও  এর বৃদ্ধি করেছে। এই অনুমোদিত সংস্থাগুলি নীতি প্রক্রিয়াগুলি তদবির করতে এখন সক্রিয় ভূমিকা পালন করে।
ওয়াল্টার অ্যান্ডারসন ১৯৭২ সালে অর্থনৈতিক ও রাজনৈতিক সাপ্তাহিকে রাষ্ট্রীয় স্বয়ংসেবক সংঘের উপর একটি চার ভাগের নিবন্ধ লিখেছেন।
পিয়ের দে গেটার
পিয়ের খ্রিষ্টান দে গেটার (Pierre Chretien De Geyter) (৮ই অক্টোবর, ১৮৪৮ - ২৬শে সেপ্টেম্বর, ১৯৩২) ছিলেন একজন বেলজীয় সমাজতন্ত্রী, যিনি পরবর্তীকালে সাম্যবাদী হয়েছিলেন। তিনি ছিলেন সুরকার ও গীতিকার এবং আন্তর্জাতিকের সুর দেয়ার জন্য বিখ্যাত ছিলেন।
জীবনী
দ্য গিটার বেলজিয়ামের জেন্টে জন্মেছিলেন। তার পিতামাতা ছিলেন মূলত ফ্রান্সের ফ্ল্যান্ডার্স অঞ্চলের অধিবাসী কিন্তু বেলজিয়ামের টেক্সটাইল কারখানায় কাজ করতে এসেছিলেন। যখন তার সাত বছর বয়স, পরিবারের ৫ সন্তানসহ, পিতামাতা ফ্রান্সে ফিরে আসেন এবং লিলিতে স্থায়ী হন। সেখানে তিনি সুতা তৈরিকারী হিসেবে কাজ শুরু করেন এবং শ্রমিকদের বিকেলবেলার ক্লাসে লেখাপড়া শেখেন। ষোল বছর বয়সে তিনি তিনি লিলি একাডেমিতে ভর্তি হন যেখানে ড্রয়িং ক্লাসে অংশ নেন যেটা তাকে কাঠখোদাই শিল্পী হিসেবে কাজ পেতে সহায়তা করে। এরপর তিনি সংগীত ক্লাসেও পড়াশোনা করেন এবং ফরাসী শ্রমিক দলের লিলি অঞ্চলের স্থানীয় নেতা গুস্তাভ দেলোরির সৃষ্ট শ্রমিকদের গায়কদল "La Lyre des Travailleurs"-এ যোগ দেন।
১৫ জুলাই ১৮৮৮ তারিখে গুস্তাভ দেলোরি তাকে কিছু গান লিখতে ও সুর দিতে অনুরোধ করেন। এই গানগুলোর ভিতরে ছিলো ইউজিন পতিয়ের লেখা ‘আন্তর্জাতিক’। সেটি ছিল এক দীর্ঘ কবিতা। তার অংশবিশেষ নিয়ে তৈরি করা হয় সংগীত। সারা দুনিয়ায় প্রায় সকল ভাষায় এই সংগীত অনূদিত হয়েছে এবং গাওয়া হয় একই সুরে।
সাম্যবাদ
সাম্যবাদ বা কমিউনিজ়ম (communism; লাতিন শব্দ communis থেকে উদ্ভূত, যার অর্থ "সাধারণ, চিরন্তন") হল শ্রেণীহীন, শোষণহীন, ব্যক্তি মালিকানাহীন এমন একটি রাজনৈতিক ও অর্থনৈতিক ভাবাদর্শ বা ধর্ম যেখানে ব্যক্তিগত মালিকানার স্থলে উৎপাদনের সকল মাধ্যম এবং প্রাকৃতিক সম্পদ (ভূমি, খনি, কারখানা) রাষ্ট্রের মালিকানাধীন এবং নিয়ন্ত্রণাধীন থাকে। সাম্যবাদ হল সমাজতন্ত্রের একটি উন্নত এবং অগ্রসর রূপ, তবে এদের মধ্যেকার পার্থক্য নিয়ে বহুকাল ধরে বিতর্ক চলে আসছে।
উভয়েরই মূল লক্ষ্য হল ব্যক্তিমালিকানা এবং শ্রমিক শ্রেণীর উপর শোষণের হাতিয়ার পুঁজিবাদী অর্থ ব্যবস্থার অবসান ঘটানো। কার্ল মার্কস যে মতাদর্শ উপস্থাপন করেছিলেন সেই মতে সাম্যবাদ হল সমাজের সেই চূড়ান্ত শিখর, যেখানে পৌঁছাতে হলে বিপ্লবের মাধ্যমে সমাজে অর্থনৈতিক সাম্য স্থাপন করতে হবে এবং সেই ক্রান্তিকালে উৎপাদন ক্ষমতা বৃদ্ধি পেলে, সমাজে সামগ্রী ও সেবার অতিপ্রাচুর্য সৃষ্টি হবে। কোনো দেশে সাম্যবাদ থাকলে সেখানে ধনী গরীবের ব্যবধান থাকবে না। নাগরিকদের মৌলিক অধিকারগুলো নিশ্চিত করার দ্বায়িত্ব সরকার নেবে।
সাম্যবাদ হল স্বাধীন, সামাজিকভাবে সচেতন শ্রমজীবী মানুষের উঁচু মাত্রায় সুসংগঠিত সমাজ, তাতে কায়েম হবে সকলের স্বশাসন। সেই সমাজে সমাজের কল্যাণের জন্য শ্রম হয়ে উঠবে প্রত্যেকের মুখ্য অপরিহার্য প্রয়োজন এবং এই প্রয়োজন উপলব্ধি করবে প্রত্যেকেই। প্রত্যেকের সামর্থ্য নিয়োজিত হবে সর্বসাধারণের সর্বাধিক কল্যাণের জন্য'। সাম্যবাদ ব্যক্তিকে ব্যাপক সামাজিক স্বাধীনতা দেয়। এতে রয়েছে কমিউন সংস্থাগুলিতে নির্বাচিত হওয়ার ও নির্বাচন করার এবং সমাজের প্রশাসনে অংশগ্রহণের অধিকার; শিক্ষা, বিশ্রাম, বিনোদন ও ছুটির অধিকার; বৈষয়িক ও সাংস্কৃতিক উৎপাদনের সকল ক্ষেত্রে সৃজনশীল কাজের সুযোগ সুবিধা। সাম্যবাদ ব্যক্তিকে সাংস্কৃতিক সকল ফলভোগের সুযোগসহ বিজ্ঞান ও শিল্পকলায় সক্রিয় অবদান যোজনে সাহায্য করে।
সাম্যবাদ হচ্ছে সর্বহারা শ্রেণির একটা পূর্ণাঙ্গ মতাদর্শের ব্যবস্থা এবং একই সময়ে একটা নতুন সমাজ ব্যবস্থাও। অন্য যে কোনো মতাদর্শের ব্যবস্থা ও সমাজ ব্যবস্থা থেকে এটা ভিন্ন, মানব ইতিহাসে এটাই হচ্ছে সবচেয়ে বেশি সম্পূর্ণ, প্রগতিশীল, বিপ্লবী ও যুক্তিসংগত।
ব্যুৎপত্তি
লাতিন শব্দ communis থেকে communism শব্দটির উৎপত্তি। Communis মানে সাম্য বা সর্বজনীন। কমিউনিস্ট অর্থ সর্বজনীন। কমিউনিস্ট সমাজ হল সর্বজনীন ভূমি, সর্বজনীন কলকারখানা, সার্বজনীন শ্রম, সমান অধিকার, কর্তব্যের অধিকার এবং শ্রেণীহীন সমাজ। এই মিলে হল সাম্যবাদ। সাম্যবাদ হল উৎপাদনের উপায়ের উপরে সামাজিক মালিকানা ভিত্তিক এক সামাজিক গঠনরূপ, যা উৎপাদনি শক্তিগুলোর বিকাশের পূর্ণ সুযোগ দেয়; তা হল মানবজাতির সামাজিক অর্থনৈতিক প্রগতির সর্বোচ্চ পর্যায় এবং পুঁজিবাদকে তা প্রতিস্থাপিত করে।